A Tanács 1104/2003/EK rendelete
(2003. május 26.)
az 1766/92/EK rendeletnek az egyes gabonafélékre vonatkozó behozatali vámok kiszámítása tekintetében történő módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 37. cikkére,
tekintettel a Bizottság javaslatára [1],
tekintettel az Európai Parlament véleményére [2],
mivel:
(1) A behozatali vám kiszámítása céljából, a gabonafélék piacának közös szervezéséről szóló, 1992. június 30-i 1766/92/EGK tanácsi rendelet [3] 10. cikke (2) bekezdése kiegészítő eltérő mechanizmusról rendelkezik egyes alapgabonák esetében,
(2) Ez az eltérés eltörlésre került az átlagos vagy rossz minőségű búzára és árpára, követve a GATT XXVIII. cikke alapján az Egyesült Államokkal és Kanadával folytatott és az egyrészről az Európai Közösség, másrészről Kanada, illetve az Egyesült Államok között levélváltás formájában létrejött megállapodások megkötéséről szóló 2003/253/EK [4], és 2003/254/EK [5] tanácsi határozattal jóváhagyott tárgyalások eredményét,
(3) Az 1766/92/EGK rendeletet ezért megfelelően módosítani kell,
ELFOGADTA EZT A RENDELETET:
1. cikk
Az 1766/92/EGK rendelet 10. cikkében a (2), (3) és (4) bekezdés helyébe a következő szöveg lép:
"(1) Az (1) bekezdéstől eltérően, az 10011000, 10019091, ex10019099 (kiváló minőségű közönséges búza), 1002, hibrid vetőmagtól eltérő ex1005, és a hibrid vetésre szánttól eltérő ex1007 KN-kód alá tartozó termékek behozatali vámja megegyezik e termékek behozatalára vonatkozó, 55 %-kal megnövelt intervenciós árral, levonva belőle az adott szállítmányra alkalmazandó cif import árat. A vám azonban nem haladhatja meg a közös vámtarifa szerinti vámtételt.
(2) A (2) bekezdésben említett behozatali vám kiszámítása céljából meg kell állapítani az ott említett termékek reprezentatív cif import árát.
Ezeket a reprezentatív cif import árakat rendszeresen kell megállapítani.
(3) E cikk alkalmazásának részletes szabályait a 23. cikkben megállapított eljárással összhangban kell elfogadni.
A részletes szabályoknak meg kell határozniuk különösen:
a) a kiváló minőségű közönséges búzára vonatkozó minimális követelményeket,
b) a figyelembe veendő árfolyamokat,
c) adott esetben annak a lehetőségét, hogy a gazdasági szereplők az adott szállítmány megérkezése előtt megtudhassák az alkalmazandó összeget."
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Rendelkezéseit 2003. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. május 26-án.